Temeljem članka 82. Pravilnika o računovodstvu i računskom planu proračuna ( „Narodne novine“, broj 124/14, 115/15, 87/16, 3/18, 126/19 i 108/20) i članka 31. Statuta Općine Bibinje („Službeni Glasnik Općine Bibinje“ broj 1/21) Općinsko vijeće Općine Bibinje na 20. sjednici, održanoj dana 13.09.2024. godine, d o n o s i

**ODLUKU O RASPODJELI REZULTATA POSLOVANJA TE STRUKTURI VIŠKA PRIHODA U 2023. GODINI**

**Članak 1.**

Ovom Odlukom obavlja se preraspodjela u strukturi rezultata poslovanja radi pokrića manjka prihoda od nefinancijske imovine, te manjka prihoda poslovanja, te utvrđuje namjena i raspodjela sredstava – viška prihoda utvrđenog Godišnjim izvještajem o izvršenju Proračuna Općine Bibinje za 2023. godinu.

**Članak 2.**

Rezultat poslovanja Općine Bibinje u 2023. godini iznosi 144.601,55 eura i sastoji se od:

-sredstva iz namjenskih prihoda proračuna u iznosu od 4.246,42 eura,

- sredstava iz općih prihoda u iznosu od 139.355,13 eura,

- sredstava iz prihoda od pomoći u iznosu od 1.000,00 eura.

Višak utvrđen nakon raspodjele iz članka 2. ove odluke rasporedit Izmjenama i dopunama proračuna Općine Bibinje za 2024. godinu odnosno u godini kada se predviđa utrošak tih sredstava.

**Članak 3.**

Rezultat poslovanja za 2023. godini iz članka 2. Ove Odluke može se, po pojedinim kategorijama prihoda/primitaka i rashoda/izdataka, a nakon izvršenih korekcija koje su propisane Pravilnikom o računovodstvu i računskom planu proračuna, iskazati na sljedeći način:

|  |  |  |
| --- | --- | --- |
| Konto | Naziv računa | Stanje na dan 31.12.2023.  EUR |
| 92223 | Manjak primitaka od financijske imovine | -257.501,08 |
| 92211 | Višak prihoda poslovanja | 1.321.258,30 |
| 92222 | Manjak prihoda od nefinancijske imovine | -905.883,39 |
| **922** | Višak/**manjak** prihoda | **157.873,83** |

**Članak 4.**

Uz pridržavanje ograničenja u skladu s propisima iz područja proračuna raspodjela rezultata izvrši će se kako slijedi:

1. Viškom prihoda poslovanja iz izvora financiranja opći prihodi, pokriti će se manjak prihoda od nefinancijske imovine u iznosu od 253.556,75 eura,
2. Viškom prihoda poslovanja iz izvora financiranja prihodi za posebne namjene, pokriti će se manjak prihoda od nefinancijske imovine u iznosu od 169.413,28 eura,
3. Viškom prihoda poslovanja iz izvora financiranja opći prihodi, pokriti će se manjak primitaka od financijske imovine u iznosu od 257.501,08 eura,
4. Viškom prihoda poslovanja iz izvora financiranja pomoći, pokriti će se manjak prihoda od nefinancijske imovine u iznosu od 227.600,00 eura,
5. Povećanjem manjka iz izvora financiranja prihodi od prodaje neproizvedene dug. imovine, povećati će se višak prihoda poslovanja u iznosu od 36.978,93 eura.
6. Viškom prihoda poslovanja iz prethodnih godina, pokriti će se manjak prihoda od nefinancijske imovine u iznosu od 54.747,44 eura.
7. Viškom prihoda poslovanja iz prethodnih godina, pokriti će se manjak prihoda od nefinancijske imovine u iznosu od 237.544,85 eura.

**Članak 5.**

Nakon provedbe preraspodjele sukladno članku 4. ove Odluke, utvrđuje se slijedeći financijski rezultat za 2023. godinu:

|  |  |  |
| --- | --- | --- |
| Konto | Naziv računa | Stanje na dan 31.12.2023.  EUR |
| 92223 | Manjak primitaka od financijske imovine | 0,00 |
| 92211 | Višak prihoda poslovanja | 157.873,83 |
| 92222 | Manjak prihoda od nefinancijske imovine | 0,00 |
| **922** | **Višak/manjak prihoda** | **157.873,83** |

**Članak 6.**

Ova Odluka stupa na snagu osmog dana od dana objave u „Službenom Glasniku Općine Bibinje“.

KLASA: 400-01/24-01/03

URBROJ: 2198-02-01/01-24-1

Bibinje, 13.09.2024. godine

**OPĆINSKO VIJEĆE OPĆINE BIBINJE**

Predsjednica Marijana Kandić